કોંગ્રેસ તરફથી રવિવારે રાતે ડૉ.અમી યાજ્ઞિક અને નારણ રાઠવાના નામ જાહેર કરવામાં આવ્યા હતા. જે મુજબ આ બંને નેતાઓએ ઉમેદવારી નોંધાવી હતી. જો કે નારણ રાઠવાએ આજે રાજ્યસભા માટે ફોર્મ ભર્યું પણ તેમાં કેટલીક વિગતો ન હોવાને કારણે આ ફોર્મ રદ્દ થવાની સંભાવના વધી ગઇ છે. જો કે આ ફોર્મ રદ્દ થશે તે અંગે સ્પષ્ટતા મંગળવારે ચૂંટણી પંચ દ્વારા કરવામાં આવશે. પણ તેમ છતાં હાફળી ફાફળી થઇ ગયેલી કોંગ્રેસે બાજી ભાજપ જોડે ના જતી રહે તે ડરે કોંગ્રેસના પી.કે.વાલેરાને પણ અપક્ષ તરીકે ફોર્મ ભરાવ્યું છે. જેથી જો રાઠવાનું ફોર્મ રદ્દ થાય તો પણ વાલેરાનું ફોર્મ રહે અને તેના બે ઉમેદવાર આ ચૂંટણીમાં ઉભા રહી શકે.